બોલિવૂડમાં હાલમાં રાધિકા આપ્ટેનું નામ ખૂબ જ ઝડપથી લોકપ્રિય બની રહ્યું છે. અત્યાર સુધી બોલિવૂડની ફિલ્મોમાં પોતાના દમદાર અભિનયનો પરિચય આપી ચૂકેલી રાધિકા આપ્ટેએ તાજેતરમાં રજનીકાંત સાથે ફિલ્મ ‘કબાલી’માં પણ કામ કર્યું છે. રજનીકાંત સાથે કામ કરવાના અનુભવ અંગે વાત કરતા રાધિકા કહે છે કે જ્યારે રજની સર સાથે ફિલ્મની ઓફર થઇ ત્યારે હું કેટલી ખુશ થઇ તે વાતને શબ્દોમાં વર્ણવી શકું તેમ નથી. મારા માટે એક સપનું સાચુ પડવા જેવું હતું. જ્યારે મને રજની સરની ફિલ્મ ઓફર થઇ ત્યારે મેં કંઇ પણ વિચાર્યા વગર હા કહી દીધી.